એક સ્ત્રી અમારાં સેન્ટરમા આવી અને ઉગ્ર્ર રજુઆત કરી કે મારા પતિએ મને મારી છે મને અપમાનિત કરી છે, હુ ઘરેથી ચાલી આવી છું મને છૂટાછેડા જોેઈએ કોઈ પણ કિંમતે. મને તેમની સાથેરહેવું નથી. મને તલાક આપી દે હું બીજો લગ્ન કરી સુખથી રહીશ. તેમનાં પતિથી સંપર્ક કરવામાં આવ્યો તો તેઓે પણ ખૂબ જ ચીઢાયલા હતાં. ૨૫ વર્ષથી તેને સહન કરી રહ્યો છું હવે બહુ થયું. જ્યારથી ગઇ છે ખૂબજ શાંતિમાં છું. હુ ફરીથી જીવનને નર્ક બનાવવા માંગતો નથી. પરિસ્થિતિ એવી ઊભી થઈ કે અમે વિચાર્યું કે તલાકની પ્રક્રિયા શરુ કરતાં પેહલા બન્ને વચ્ચે મનમેળ થઈ જાય તેનો પ્રયત્ન કરવો જોઈએ, જો કે મહિલા તેનાં માટે તૈયાર ન હતી. અમે બન્નેને સાંભળ્યો. કુઆર્ન અને હદીસનાં પ્રકાશમાં સમજાવ્યું કે સાથે રહેવાથી દુનિયા અને આખેરતમાં શુ ફાયદા થશે. ૨૫ વર્ષના લગ્નજીવન બાદ આ ઉંમરે આ પગલાંથી શું નુકસાન થશે તેનાં વિશે પણ તેમનું કાઉન્સેલિંગ કર્યું. અને અલ્લાહની કૃપાથી પ્રયત્ન સફળ રહ્યો. આજે બન્ને સુખેથી ઘર-સંસાર ચલાવી રહ્યાં છે. માત્ર બે જ મિટિંગમાં, એક પણ રૃપિયાનાં ખર્ચ વગર સમસ્યાનું નિરાકરણ આવી ગયું. આ માત્ર એક ઘટના છે આવા જેટલા કેસો પણ અમારાં સેન્ટર પર આવે છે એમા ૯૯ ટકામા અમે સફળ રહીએ છીએ. કોઈ પણ જાતનો ખર્ચ કે ફી લેવામાં આવતી નથી. આવા સેન્ટરને અમે શરઇ પંચાયત કે કાઉન્સેલિંગ સેન્ટર કહીએ છીએ. હવે તમે વિચારો કે આવા સેન્ટર્સ સમાજ માટે અભિશાપ છે કે આશિર્વાદ રૃપ છે.